[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 15.3.2006

SEC(2006) 339 τελικό

Σχέδιο

ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΟX

για την τροποποίηση του παραρτήματος XVI (Δημόσιες συμβάσεις) της συμφωνίας ΕΟΧ

- Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για την εξασφάλιση της απαιτούμενης ασφάλειας δικαίου και ομοιογένειας, η Μικτή Επιτροπή του ΕΟΧ οφείλει να ενσωματώνει όλη τη σχετική κοινοτική νομοθεσία στη συμφωνία ΕΟΧ το συντομότερο δυνατό μετά τη θέσπισή της.

2. Η Μικτή Επιτροπή ΕΟΧ πρέπει, συνεπώς, να εγκρίνει τη συνημμένη απόφαση για την τροποποίηση του παραρτήματος XVI της συμφωνίας ΕΟΧ με την προσθήκη του κεκτημένου που θεσπίστηκε πρόσφατα στον τομέα των δημοσίων συμβάσεων.

3. Το σχέδιο απόφασης περιλαμβάνει μια σειρά τεχνικών προσαρμογών αλλά προβλέπει επίσης δεκαοκτάμηνη μεταβατική περίοδο για το Λιχτενστάιν σε σχέση με τις οδηγίες 2004/17/EΚ και 2004/18/EΚ, κατά τη διάρκεια της οποίας το Λιχτενστάιν θα θέσει σε ισχύ τις νομικές και διοικητικές διατάξεις που απαιτούνται για τη συμμόρφωση με τις εν λόγω οδηγίες.

4. Σύμφωνα με το άρθρο 1 παράγραφος 3 του κανονισμού (ΕΚ) 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας ενόψει αποφάσεων με αντικείμενο την επέκταση πράξης του κοινοτικού δικαίου μέσω εισαγωγής σημαντικών τροποποιήσεων.

5. Το σχέδιο απόφασης της Μικτής Επιτροπής του ΕΟΧ υποβάλλεται στο Συμβούλιο προς έγκριση, μετά από την οποία η Επιτροπή θα παρουσιάσει τη θέση της Κοινότητας στη Μικτή Επιτροπή του ΕΟΧ.

Σχέδιο

ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΕΟX

για την τροποποίηση του παραρτήματος XVI (Δημόσιες συμβάσεις) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά από την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,

Εκτιμώντας τα ακόλουθα:

(1) Το παράρτημα XVΙ της συμφωνίας τροποποιήθηκε με την απόφαση αριθ. .../.. της Μικτής Επιτροπής ΕΟΧ της ...[1].

(2) Η οδηγία 2004/17/EK του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών[2], όπως διορθώθηκε με την ΕΕ L 358 της 3.12.2004, σ. 35, πρέπει να ενσωματωθεί στη συμφωνία.

(3) Η οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών[3], όπως διορθώθηκε με την ΕΕ L 351 της 27.11.2004, σ. 44, πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 1874/2004 της Επιτροπής, της 28ης Οκτωβρίου 2004, περί τροποποίησης των οδηγιών 2004/17/ΕΚ και 2004/18/ΕΚ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής κατά τη διαδικασία συνάψεως δημοσίων συμβάσεων[4] πρέπει να ενσωματωθεί στη συμφωνία.

(5) Η απόφαση 2005/15/EΚ της Επιτροπής, της 7ης Ιανουαρίου 2005, σχετικά με τις λεπτομέρειες εφαρμογής της διαδικασίας που προβλέπεται στο άρθρο 30 της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών[5] πρέπει να ενσωματωθεί στη συμφωνία.

(6) Ο κανονισμός (EΚ) αριθ. 1564/2005 της Επιτροπής, της 7ης Σεπτεμβρίου 2005, για την κατάρτιση τυποποιημένων εντύπων προς δημοσίευση προκηρύξεων και γνωστοποιήσεων στο πλαίσιο των διαδικασιών δημοσίων συμβάσεων δυνάμει των οδηγιών 2004/17/EΚ και 2004/18/EΚ του Ευρωπαϊκού Κοινοβουλίου και του Συμβουλίου[6] πρέπει να ενσωματωθεί στη συμφωνία.

(7) Η οδηγία 2005/51/ΕΚ της Επιτροπής, της 7ης Σεπτεμβρίου 2005, για την τροποποίηση του παραρτήματος XX της οδηγίας 2004/17/ΕΚ και του παραρτήματος VIII της οδηγίας 2004/18/ΕΚ του Ευρωπαϊκού Κοινοβουλίου και του Συμβουλίου περί δημοσίων συμβάσεων[7] πρέπει να ενσωματωθεί στη συμφωνία.

(8) Η οδηγία 2004/17/ΕΚ καταργεί την οδηγία 93/38/ΕΟΚ του Συμβουλίου[8], η οποία έχει ενσωματωθεί στη συμφωνία και πρέπει, συνεπώς, να καταργηθεί δυνάμει της συμφωνίας.

(9) Η οδηγία 2004/18/ΕΚ καταργεί τις οδηγίες 93/36/ΕΟΚ[9] και 93/37/EΟΚ[10] του Συμβουλίου οι οποίες έχουν ενσωματωθεί στη συμφωνία και πρέπει, συνεπώς, να καταργηθούν δυνάμει της συμφωνίας,

ΑΠΟΦΑΣΙΖΕΙ:

Άρθρο 1

Το παράρτημα XVI της συμφωνίας τροποποιείται κατά τα οριζόμενα στο παράρτημα της παρούσας απόφασης.

Άρθρο 2

Τα κείμενα των κανονισμών (ΕΚ) αριθ. 1874/2004 και 1564/2005, της οδηγίας 2004/17/EΚ, όπως διορθώθηκε με την ΕΕ L 358 της 3.12.2004, σ. 35, της οδηγίας 2004/18/EΚ, όπως διορθώθηκε με την ΕΕ L 351 της 26.11.2004, σ. 44, της οδηγίας 2005/51/EΚ και της απόφασης 2005/15/EΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης , είναι αυθεντικά.

Άρθρο 3

Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας*.

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης .

Βρυξέλλες,

Για τη Μικτή Επιτροπή του ΕΟΧ

Ο Πρόεδρος

Οι Γραμματείς της Μικτής Επιτροπής του ΕΟΧ

ΠΑΡΑΡΤΗΜΑτης απόφασης αριθ. […] της Μικτής Επιτροπής του ΕΟΧ

Το παράρτημα XVI της συμφωνίας τροποποιείται ως εξής:

1. Οι λέξεις «οδηγίες 93/36/EΟΚ, 93/37/EΟΚ και 93/38/EΟΚ» της παραγράφου 1 των τομεακών προσαρμογών αντικαθίστανται από τις λέξεις «οδηγίες 2004/17/EΚ και 2004/18/EΚ».

2. Το κείμενο του σημείου 2 (οδηγία 93/37/ΕΟΚ του Συμβουλίου) αντικαθίσταται από τα εξής:

«2. 32004 L 0018 : Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134 της 30.4.2004, σ. 114), όπως διορθώθηκε με την ΕΕ L 351 της 26.11.2004, σ. 44, όπως τροποποιήθηκε με:

- 32004 R 1874 : τον κανονισμό (ΕΚ) αριθ. 1874/2004 της Επιτροπής, της 28ης Οκτωβρίου 2004 (EE L 326 της 29.10.2004, σ. 17).

- 32005 L 0051 : την οδηγία 2005/51/ΕΚ της Επιτροπής, της 7ης Σεπτεμβρίου 2005 (ΕΕ L 257 της 1.10.2005, σ. 127).

Για τους σκοπούς της συμφωνίας, οι διατάξεις της οδηγίας προσαρμόζονται ως εξής:

α) Στο άρθρο 10 οι λέξεις «άρθρο 296 της συνθήκης ΕΚ» αντικαθίστανται από τις λέξεις «άρθρο 123 της συμφωνίας ΕΟΧ»·

β) Τα παραρτήματα III έως V συμπληρώνονται με τα προσαρτήματα 1 έως 3 του παρόντος παραρτήματος·

γ) Το Λιχτενστάιν θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθεί με την παρούσα οδηγία εντός 18 μηνών από την έναρξη ισχύος της απόφασης της Μικτής Επιτροπής του ΕΟΧ για την ενσωμάτωση της οδηγίας 2004/18/EΚ στη συμφωνία ΕΟΧ.»

3. Διαγράφεται το κείμενο του σημείου 3 (οδηγία 93/36/EΟΚ του Συμβουλίου).

4. Το κείμενο του σημείου 4 (οδηγία 93/38/EΟΚ του Συμβουλίου) αντικαθίσταται από το ακόλουθο κείμενο:

«4. 32004 L 0017 : Οδηγία 2004/17/EK του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (ΕΕ L 134 της 30.4.2004, σ. 1) όπως διορθώθηκε με την ΕΕ L 358 της 3.12.2004, σ. 35, όπως τροποποιήθηκε με:

- 32004 R 1874 : τον κανονισμό (ΕΚ) αριθ. 1874/2004 της Επιτροπής, της 28ης Οκτωβρίου 2004 (EE L 326 της 29.10.2004, σ. 17),

- 32005 L 0051 : την οδηγία 2005/51/ΕΚ της Επιτροπής, της 7ης Σεπτεμβρίου 2005 (ΕΕ L 257 της 1.10.2005, σ. 127).

Για τους σκοπούς της συμφωνίας, οι διατάξεις της οδηγίας προσαρμόζονται ως εξής:

α) στο άρθρο 58 παράγραφος 1 οι λέξεις «η Κοινότητα…έχει» αντικαθίσταται από τις λέξεις «Κοινότητα, όσον αφορά τους κοινοτικούς φορείς, ή τα κράτη ΕΖΕΣ…έχουν, όσον αφορά τους φορείς τους»·

β) στο άρθρο 58 παράγραφος 1 ο όρος «των κοινοτικών επιχειρήσεων» αντικαθίσταται από τις λέξεις «των κοινοτικών επιχειρήσεων, όσον αφορά τις κοινοτικές συμφωνίες, ή των επιχειρήσεων των κρατών ΕΖΕΣ, όσον αφορά τις συμφωνίες των κρατών ΕΖΕΣ»·

γ) στο άρθρο 58 παράγραφος 1 οι λέξεις «της Κοινότητας και των κρατών μελών της έναντι τρίτων χωρών» αντικαθίστανται από τις λέξεις «της Κοινότητας και των κρατών μελών της έναντι τρίτων χωρών ή των κρατών ΕΖΕΣ έναντι τρίτων χωρών»·

δ) στο άρθρο 58 παράγραφος 4 οι λέξεις «με απόφαση του Συμβουλίου» αντικαθίστανται από τις λέξεις «με απόφαση που λαμβάνεται στο πλαίσιο της εν γένει διαδικασίας λήψης αποφάσεων που προβλέπει η συμφωνία ΕΟΧ»·

ε) Το άρθρο 58 παράγραφος 5 διατυπώνεται ως εξής:

«5. Στο πλαίσιο των γενικών θεσμικών διατάξεων της συμφωνίας ΕΟΧ υποβάλλονται ετήσιες εκθέσεις σχετικά με την πρόοδο που σημειώθηκε στις πολυμερείς ή στις διμερείς διαπραγματεύσεις για την πρόσβαση των επιχειρήσεων της Κοινότητας και των κρατών ΕΖΕΣ στις αγορές των τρίτων χωρών στους τομείς που καλύπτονται από την παρούσα οδηγία, σχετικά με τα τυχόν αποτελέσματα αυτών των διαπραγματεύσεων καθώς και σχετικά με την εφαρμογή στην πράξη όλων των συμφωνιών που έχουν συναφθεί. Στο πλαίσιο της εν γένει διαδικασίας λήψης αποφάσεων που προβλέπει η συμφωνία ΕΟΧ οι διατάξεις του παρόντος άρθρου μπορεί να τροποποιηθούν υπό το φως αυτών των εξελίξεων.»·

στ) προκειμένου οι εντός του ΕΟΧ συμβαλλόμενοι φορείς να μπορούν να εφαρμόζουν το άρθρο 58 παράγραφοι 2 και 3, τα συμβαλλόμενα μέρη εξασφαλίζουν ότι οι προμηθευτές που είναι εγκατεστημένοι στο έδαφός τους προσδιορίζουν την καταγωγή των προϊόντων στις προσφορές τους για συμβάσεις προμηθειών σύμφωνα με τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1)·

η) προκειμένου να επιτευχθεί ο μέγιστος βαθμός σύγκλισης το άρθρο 58 εφαρμόζεται στο πλαίσιο του ΕΟΧ υπό την προϋπόθεση ότι:

- η πράξη της παραγράφου 3 πραγματοποιείται με την επιφύλαξη του τρέχοντος ρυθμού ελευθέρωσης όσον αφορά τις τρίτες χώρες,

- τα συμβαλλόμενα μέρη προβαίνουν σε στενές διαβουλεύσεις κατά τις διαπραγματεύσεις τους με τρίτες χώρες. Η εφαρμογή του εν λόγω καθεστώτος θα επανεξεταστεί από κοινού·

θ) Το άρθρο 59 δεν εφαρμόζεται·

ι) Τα παραρτήματα I έως Χ συμπληρώνονται με τα προσαρτήματα 2 έως 13 του παρόντος παραρτήματος·

ια) Το Λιχτενστάιν θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθεί με την παρούσα οδηγία εντός 18 μηνών από την έναρξη ισχύος της απόφασης της Μικτής Επιτροπής του ΕΟΧ για την ενσωμάτωση της οδηγίας 2004/17/EΚ στη συμφωνία ΕΟΧ».

5. Η ακόλουθη περίπτωση προστίθεται στο σημείο 5β (οδηγία 92/50/ΕΟΚ του Συμβουλίου):

« - 32004 L 0018 : Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004 (ΕΕ L 134 της 30.4.2004, σ. 1), όπως διορθώθηκε με την ΕΕ L 351 της 26.11.2004, σ. 44. »

6. Μετά από το σημείο 6α (κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου) προστίθενται τα εξής:

«6β. 32005 D 0015 : Απόφαση 2005/15/EΚ της Επιτροπής, της 7ης Ιανουαρίου 2005, σχετικά με τις λεπτομέρειες εφαρμογής της διαδικασίας που προβλέπεται στο άρθρο 30 της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (ΕΕ L 7 της 11.1.2005, σ. 7).

6γ. 32005 R 1564 : Κανονισμός (EΚ) αριθ. 1564/2005 της Επιτροπής, της 7ης Σεπτεμβρίου 2005, για την κατάρτιση τυποποιημένων εντύπων προς δημοσίευση προκηρύξεων και γνωστοποιήσεων στο πλαίσιο των διαδικασιών δημοσίων συμβάσεων δυνάμει των οδηγιών 2004/17/EΚ και 2004/18/EΚ του Ευρωπαϊκού Κοινοβουλίου και του Συμβουλίου (ΕΕ L 257 της 1.10.2005, σ. 1).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

Στο Λιχτενστάιν η έκφραση «Rahmenvereinbarung» αντιστοιχεί στην έκφραση «Rahmenübereinkunft», η έκφραση «Bietergemeinschaft» αντιστοιχεί στην έκφραση «Arbeitsgemeinschaft», η έκφραση «Bieter» αντιστοιχεί στην έκφραση «Offertsteller» και η έκφραση «Angebot» αντιστοιχεί στην έκφραση «Offerte».»

7. Τα προσαρτήματα 1 έως 13 αντικαθίστανται από το ακόλουθο κείμενο:

«Προσάρτημα 1

ΚΑΤΑΛΟΓΟΙ ΤΩΝ ΟΡΓΑΝΙΣΜΩΝ ΚΑΙ ΚΑΤΗΓΟΡΙΩΝ ΟΡΓΑΝΙΣΜΩΝ ΔΗΜΟΣΙΟΥ ΔΙΚΑΙΟΥ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΠΑΡΑΓΡΑΦΟΣ 9 ΔΕΥΤΕΡΟ ΕΔΑΦΙΟ ΤΗΣ ΟΔΗΓΙΑΣ 2004/18/EΚ

I. Στην ΙΣΛΑΝΔΙΑ:

Κεντρικοί οργανισμοί προμηθειών μη βιομηχανικού ή εμπορικού χαρακτήρα που υπάγονται στον νόμο lög um skipan opinberra framkvæmda nr. 52/1970, τον νόμο lög um opinber innkaup nr. 52/1997, með síðari breytingum και τον κανονισμό reglugerð nr. 302/1996.

Οργανισμοί

Ríkiskaup (Κρατικό Κέντρο Εμπορίου),

Framkvæmdasýslan (Κρατικές Συμβάσεις Κατασκευών),

Vegagerð ríkisins (Διοίκηση Δημόσιας Οδοποιίας),

Siglingastofnun (Νορβηγική Διοίκηση Ναυτιλίας).

Κατηγορίες

Sveitarfélög (Δήμοι).

II. Στο ΛΙΝΧΤΕΝΣΤΑΪΝ:

die öffentlich-rechtlichen Verwaltungseinrichtungen auf Landes- und Gemeindeebene (Δημόσιες ή ελεγχόμενες από το δημόσιο αρχές, οργανισμοί και ιδρύματα σε εθνικό επίπεδο και σε επίπεδο δήμων).

III. Στη ΝΟΡΒΗΓΙΑ:

offentlige eller offentlig kontrollerte organer eller virksomheter som ikke har en industriell eller kommersiell karakter (Δημόσια ή ελεγχόμενα από το δημόσιο νομικά πρόσωπα και επιχειρήσεις μη βιομηχανικού και εμπορικού χαρακτήρα).

Οργανισμοί

– Norsk Rikskringkasting (Νορβηγικός Οργανισμός Ραδιοφωνίας και Τηλεόρασης),

– Norges Bank (Κεντρική Τράπεζα της Νορβηγίας),

– Statens lånekasse for utdanning (Κρατικό Ταμείο Σπουδαστικών Δανείων),

– Statistisk sentralbyrå (Κεντρική Στατιστική Υπηρεσία),

– Den norske stats Husbank (Νορβηγική Κρατική Στεγαστική Τράπεζα),

– Norges forskningsråd (Νορβηγικό Συμβούλιο Έρευνας),

– Statens Pensjonskasse (Noρβηγικό Δημόσιο Ταμείο Συντάξεων).

Κατηγορίες

– Statsbedrifter i henhold til lov om statsforetak (LOV 1991-08-30 71) (Δημόσιες επιχειρήσεις που υπάγονται στον νόμο αριθ. 1991-08-30 71 περί επιχειρήσεων του Δημοσίου),

– statsbanker (Κρατικές τράπεζες),

– universiteter og høyskoler i henhold til lov om universiteter og høyskoler (LOV 1995-05-12) (Πανεπιστήμια και ανώτατες σχολές που υπάγονται στον νόμο αριθ. 1995-05-12 περί τριτοβάθμιας εκπαίδευσης).

Προσάρτημα 2

ΚΕΝΤΡΙΚΕΣ ΑΡΧΕΣ

ΙΣΛΑΝΔΙΑ

Ríkisreknar innkaupastofnanir eða fyrirtæki sem eru ekki á sviði iðnaðar eða viðskipta og heyra undir lög um opinber innkaup nr. 94/2001, með síðari breytingum. ( Κεντρικοί φορείς προμηθειών μη βιομηχανικού ή εμπορικού χαρακτήρα που υπάγονται στον νόμο περί δημόσιων προμηθειών αριθ. 94/2001 ).

Ríkiskaup (Κρατικό Κέντρο Εμπορίου),

Framkvæmdasýslan (Κρατικές Συμβάσεις Κατασκευών),

Vegagerð ríkisins (Διοίκηση Δημόσιας Οδοποιίας).

ΛΙΧΤΕΝΣΤΑΪΝ

Regierung des Fürstentums Liechtenstein (Κυβέρνηση του Πριγκιπάτου του Λιχτενστάιν)

ΝΟΡΒΗΓΙΑ

Statsministerens kontor | Γραφείο του Πρωθυπουργού |

Regjeringsadvokaten | Γενική Εισαγγελία Αστικών Υποθέσεων |

Arbeids- og sosialdepartementet | Υπoυργείo Εργασίας και Κoινωνικών Υποθέσεων |

Aetat Arbeidsdirektoratet | Διεύθυνση Εργασίας |

Arbeidstilsynet | Διεύθυνση Επιθεώρησης Εργασίας |

Statens arbeidsmiljøinstitutt | Εθνικό Ίδρυμα για την Ασφάλεια και την Υγεία στην Εργασία |

Rikstrygdeverket | Εθνική Υπηρεσία Ασφαλίσεων |

Statens institutt for rusmiddelforskning | Εθνικό Ίδρυμα Έρευνας για τον Αλκοολισμό και τα Ναρκωτικά |

Barne- og familiedepartementet | Υπουργείο Παιδιών και Οικογένειας |

Barneombudet | Διαμεσολαβητής για τα παιδιά |

Forbrukerombudet | Διαμεσολαβητής για θέματα καταναλωτών |

Forbrukerrådet | Συμβούλιο Καταναλωτών |

Markedsrådet | Συμβούλιο Αγοράς |

Likestillingsombudet | Διαμεσολαβητής για την ισότητα |

Likestillingssenteret | Κέντρο για την Ισότητα |

Barne-, ungdoms- og familieforvaltningen | Εθνική Υπηρεσία για Θέματα Παιδιών, Νεολαίας και Οικογένειας |

Statens institutt for forbruksforskning | Εθνικό Ίδρυμα Έρευνας για Θέματα Καταναλωτών |

Finansdepartementet | Υπουργείο Οικονομικών |

Kredittilsynet | Επιτροπή Τραπεζών, Ασφαλειών και Τίτλων της Νορβηγίας |

Skattedirektoratet | Διεύθυνση Φορολογίας |

Oljeskattekontoret | Υπηρεσία Φόρων Πετρελαίου |

Toll- og avgiftsdirektoratet | Διεύθυνση Τελωνείων και Ειδικών Φόρων Κατανάλωσης |

Fiskeri- og kystdepartementet | Υπουργείο Αλιείας και Ακτών |

Fiskeridirektoratet | Διεύθυνση Αλιείας |

Havforskningsinstituttet | Ίδρυμα Θαλάσσιων Ερευνών |

Kystdirektoratet | Διεύθυνση Ακτών |

Nasjonalt institutt for ernærings- og sjømatforskning | Εθνικό Ίδρυμα Έρευνας για Θέματα Διατροφής και Θαλασσινών Τροφίμων |

Forsvarsdepartementet | Υπουργείο Άμυνας |

Forsvarets Militære Organisasjon (FMO) | Νορβηγικές Ένοπλες Δυνάμεις (FMO) |

Forsvarsbygg (FB) | Νορβηγική Υπηρεσία Αμυντικών Κατασκευών (FB) |

Forsvarets forskningsinstitutt (FFI) | Νορβηγικό Ίδρυμα Έρευνας Αμυντικών Θεμάτων (FFI) |

Nasjonal Sikkerhetsmyndighet (NSM) | Εθνική Αρχή Ασφάλειας (NSM) |

Helse- og omsorgsdepartementet | Υπουργείο Υγείας και Πρόνοιας |

Nasjonalt folkehelseinstitutt | Εθνικό Ίδρυμα Δημόσιας Υγείας |

Sosial- og helsedirektoratet | Διεύθυνση Υγείας και Κοινωνικών Υποθέσεων |

Norsk pasientskadeerstatning | Νορβηγική Υπηρεσία Αποζημιώσεων Ασθενών |

Pasientskadenemndas sekretariat | Γραμματεία Υπηρεσίας Αποζημιώσεων Ασθενών |

Bioteknologinemndas sekretariat | Νορβηγική Γραμματεία Βιοτεχνολογίας |

Statens helsetilsyn | Νορβηγικό Συμβούλιο Υγείας |

Statens legemiddelverk | Νορβηγικός Οργανισμός Φαρμάκων |

Statens strålevern | Νορβηγική Αρχή Προστασίας από τις Ακτινοβολίες |

Justis- og politidepartementet | Υπουργείο Δικαιοσύνης και Δημόσιας Τάξης |

Brønnøysundregisterene | Ληξιαρχείο του Brønnøysund |

Datatilsynet | Επιθεώρηση Δεδομένων |

Direktoratet for sivilt beredskap | Διεύθυνση Πολιτικής Προστασίας |

Riksadvokaten | Γενική Εισαγγελία του Κράτους |

Statsadvokatembetene | Εισαγγελική Υπηρεσία |

Politiet | Αστυνομία |

Kommunal- og regionaldepartementet | Υπουργείο Τοπικής και Περιφερειακής Αυτοδιοίκησης |

Arbeidsdirektoratet | Διεύθυνση Εργασίας |

Arbeidsforskningsinstituttet | Ίδρυμα Ερευνών Εργασίας |

Direktoratet for arbeidstilsynet | Διεύθυνση Επιθεώρησης Εργασίας |

Direktoratet for brann og eksplosjonsvern | Διεύθυνση Πρόληψης Πυρκαγιών και Εκρήξεων |

Produkts- og elektrisitetstilsynet | Διεύθυνση για την Ασφάλεια των Προϊόντων και του Ηλεκτρισμού |

Produktregisteret | Μητρώο Προϊόντων |

Statens bygningstekniske etat | Εθνική Υπηρεσία Κατασκευαστικής Τεχνολογίας και Διοίκησης |

Utlendingsdirektoratet | Διεύθυνση Αλλοδαπών |

Kultur- og kirkedepartementet | Υπουργείο Πολιτισμού και Εκκλησιαστικών Θεμάτων |

Bispedømmerådene | Επισκοπικά Συμβούλια |

Kirkerådet | Εθνικό Συμβούλιο της Εκκλησίας της Νορβηγίας |

Eierskapstilsynet | Νορβηγική Αρχή για Θέματα Ιδιοκτησίας Μέσων Ενημέρωσης |

Norsk filmfond | Νορβηγικό Ταμείο Κινηματογράφου |

Norsk filminstitutt | Νορβηγικό Ίδρυμα Κινηματογράφου |

Norsk filmutvikling | Νορβηγικό Ίδρυμα Ανάπτυξης Κινηματογράφου |

Statens filmtilsyn | Εθνικό Συμβούλιο Ταξινόμησης Κινηματογραφικών Ταινιών |

Statens medieforvaltning | Αρχή Μέσων Ενημέρωσης |

Norsk kulturråd | Νορβηγικό Συμβούλιο Πολιτισμού |

Norsk språkråd | Νορβηγικό Συμβούλιο Γλωσσικών Θεμάτων |

Riksarkivet | Εθνικό Αρχείο της Νορβηγίας |

Statsarkivene | Αρχεία του Κράτους |

Rikskonsertene | Νορβηγικό Ίδρυμα Συναυλιών |

ABM-utvikling | Νορβηγική Αρχή Αρχείων, Βιβλιοθηκών και Μουσείων |

Bunad- og folkedraktrådet | Συμβούλιο Εθνικών Στολών και Ενδυμασιών |

Nasjonalbiblioteket | Εθνική Βιβλιοθήκη της Νορβηγίας |

Norsk lokalhistorisk institutt | Νορβηγικό Ίδρυμα Τοπικής Ιστορίας |

Riksutstillinger | Εθνικές Περιοδεύουσες Εκθέσεις της Νορβηγίας |

Utsmykkingsfondet for offentlige bygg | Ίδρυμα Εξωραϊσμού Δημοσίων Κτιρίων |

Norsk lyd- og blindeskriftbibliotek | Νορβηγική Βιβλιοθήκη Ηχογραφημένων Βιβλίων και Γραφής Μπράιγ |

Arkeologisk museum i Stavanger | Αρχαιολογικό Μουσείο του Stavanger |

Lotteritilsynet | Νορβηγική Υπηρεσία Τυχερών Παιχνιδιών |

Landbruks- og matdepartementet | Υπουργείο Γεωργίας και Τροφίμων |

Statens dyrehelsetilsyn | Νορβηγική Αρχή για την Υγεία των Ζώων |

Jordskifterettene | Νορβηγικά Συμβούλια Αναδασμών |

Statens landbrukstilsyn | Εθνική Επιθεώρηση Γεωργίας |

Norsk institutt for jord- og skogforskning | Noρβηγικό Ίδρυμα Γεωλογικών και Δασικών Ερευνών (NIJOS) |

Norsk institutt for landbruksøkonomisk forskning | Νορβηγικό Ίδρυμα Ερευνών Αγροτικής Οικονομίας |

Planteforsk | Νορβηγικό Ίδρυμα Γεωπονίας |

Reindriftsforvaltningen | Νορβηγική Διοίκηση Εκτροφής Ταράνδων |

Norsk institutt for skogforskning | Νορβηγικό Ίδρυμα Δασοκομικής Έρευνας |

Mattilsynet | Νορβηγική Αρχή Τροφίμων |

Statens landbruksforvaltning | Νορβηγική Διοίκηση Γεωργίας |

Veterinærinstituttet | Κτηνιατρικό Ίδρυμα Νορβηγίας |

Miljøverndepartementet | Υπoυργείo Περιβάλλοντος |

Direktoratet for naturforvaltning | Διεύθυνση Διαχείρισης της Φύσης |

Norsk kulturminnefond | Νορβηγικό Ταμείο Πολιτιστικής Κληρονομιάς |

Norsk polarinstitutt | Νορβηγικό Ίδρυμα Πολικών Ερευνών |

Produktregisteret | Μητρώο Προϊόντων |

Riksantikvaren | Εθνική Διεύθυνση Αρχαιοτήτων |

Statens forurensningstilsyn | Κρατική Αρχή Ελέγχου της Ρύπανσης |

Statens kartverk | Εθνική Χαρτογραφική Υπηρεσία |

Moderniseringsdepartementet | Υπουργείο Εκσυγχρονισμού |

Datatilsynet | Επιθεώρηση Δεδομένων |

Fylkesmannsembetene | Νομάρχες |

Konkurransetilsynet | Νορβηγική Αρχή Ανταγωνισμού |

Statens forvaltningstjeneste | Κρατική Υπηρεσία Διοίκησης |

Statens Pensjonskasse | Nορβηγικό Κρατικό Ταμείο Συντάξεων |

Statsbygg | Διεύθυνση Δημόσιων Κατασκευών και Περιουσίας του Κράτους |

Nærings- og handelsdepartementet | Υπουργείο Εμπορίου και Βιομηχανίας |

Bergvesenet | Υπηρεσία Ορυχείων |

Justervesenet | Νορβηγική Υπηρεσία Μετρολογίας και Διαπίστευσης |

Norges geologiske undersøkelse | Γεωλογική Έρευνα της Νορβηγίας |

Statens Veiledningskontor for oppfinnere | Συμβουλευτική Υπηρεσία της Κυβέρνησης της Νορβηγίας για τους Εφευρέτες |

Sjøfartsdirektoratet | Νορβηγική Διεύθυνση Ναυτιλίας |

Skipsregistrene | Νορβηγικό Διεθνές Νηολόγιο |

Styret for det industrielle rettsvern | Νορβηγικό Γραφείο Διπλωμάτων Ευρεσιτεχνίας |

Olje- og energidepartementet | Υπουργείο Πετρελαίου και Ενέργειας |

Norges vassdrags- og energidirektorat | Νορβηγική ΔιεύθυνσηΥδάτινων Πόρων και Ενέργειας |

Oljedirektoratet | Noρβηγική Διεύθυνση Πετρελαίου |

Samferdselsdepartementet | Υπoυργείo Μεταφoρών και Επικoινωνιών |

Havarikommisjonen for sivil luftfart og jernbane | Επιτροπή Διερεύνησης Ατυχημάτων Πολιτικής Αεροπορίας και Σιδηροδρόμων |

Jernbaneverket | Νορβηγικός Οργανισμός Σιδηροδρόμων |

Luftfartstilsynet | Αρχή Πολιτικής Αεροπορίας |

Post- og teletilsynet | Νορβηγική Αρχή Ταχυδρομείων και Τηλεπικοινωνιών |

Statens jernbanetilsyn | Νορβηγική Επιθεώρηση Σιδηροδρόμων |

Statens vegvesen | Εθνική Υπηρεσία Οδοποιίας |

Utdannings- og forskningsdepartementet | Υπουργείο Παιδείας και Έρευνας |

Det norske meteorologiske institutt | Νορβηγική Μετεωρολογική Υπηρεσία |

Lærarutdanningsrådet | Συμβούλιο Επιμόρφωσης Διδακτικού Προσωπικού |

Norsk Utenrikspolitisk Institutt | Νορβηγικό Ίδρυμα Εξωτερικής Πολιτικής |

Norsk voksenpedagogisk forskningsinstitutt | Νορβηγικό Ίδρυμα Εκπαίδευσης Ενηλίκων |

Riksbibliotektjenesten | Εθνική Υπηρεσία Έρευνας και Εξειδικευμένων Βιβλιοθηκών |

Samisk utdanningsråd | Λαπωνικό Συμβούλιο Εκπαίδευσης |

Utenriksdepartementet | Υπουργείο Εξωτερικών |

Direktoratet for utviklingssamarbeid | Νορβηγική Διεύθυνση Συνεργασίας για την Ανάπτυξη |

Stortinget | Storting (Νορβηγικό Κοινοβούλιο) |

Stortingets ombudsmann for forvaltningen - Sivilombudsmannen | Διαμεσολαβητής του Κοινοβουλίου για τη Δημόσια Διοίκηση |

Riksrevisjonen | Γενικό Λογιστήριο του Κράτους |

Domstolene | Δικαστήρια |

Προσάρτημα 3

ΚΑΤΑΛΟΓΟΣ ΤΩΝ ΠΡΟΪΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 7 ΤΗΣ ΟΔΗΓΙΑΣ 2004/18/EΚ ΟΣΟΝ ΑΦΟΡΑ ΤΙΣ ΣΥΜΒΑΣΕΙΣ ΠΟΥ ΣΥΝΑΠΤΟΝΤΑΙ ΑΠΟ ΤΙΣ ΑΝΑΘΕΤΟΥΣΕΣ ΑΡΧΕΣ ΣΤΟΝ ΤΟΜΕΑ ΤΗΣ ΑΜΥΝΑΣ

ΙΣΛΑΝΔΙΑ

-

ΛΙΧΤΕΝΣΤΑΪΝ

-

ΝΟΡΒΗΓΙΑ

Στις προμήθειες από αμυντικούς φορείς (επισημαίνονται με αστερίσκο στο παράρτημα IV της οδηγίας 2004/18/EΚ) περιλαμβάνονται τα ακόλουθα:

Κεφάλαιο 25: Αλάτι· θείο· γαίες και πέτρες· γύψος, ασβέστης και τσιμέντα

Κεφάλαιο 26: Μεταλλεύματα, σκoυριές και τέφρες μετάλλων

Κεφάλαιο 27: Ορυκτά καύσιμα, ορυκτά έλαια και προϊόντα της απόσταξης αυτών· ασφαλτώδεις ύλες· ορυκτά κεριά

εκτός από:

ex 27.10 ειδικά καύσιμα κινητήρων

Κεφάλαιο 28: Ανόργανα χημικά προϊόντα· ενώσεις ανόργανες και οργανικές πολύτιμων μετάλλων, μετάλλων σπανίων γαιών, ραδιενεργών στοιχείων και ισοτόπων

εκτός από:

ex 28.09 εκρηκτικά

ex 28.13 εκρηκτικά

ex 28.14 δακρυγόνα αέρια

ex 28.28 εκρηκτικά

ex 28.32 εκρηκτικά

ex 28.39 εκρηκτικά

ex 28.50 τοξικά προϊόντα

ex 28.51 τοξικά προϊόντα

ex 28.54 εκρηκτικά

Κεφάλαιο 29: Οργανικά χημικά προϊόντα

εκτός από:

ex 29.03 εκρηκτικά

ex 29.04 εκρηκτικά

ex 29.07 εκρηκτικά

ex 29.08 εκρηκτικά

ex 29.11 εκρηκτικά

ex 29.12 εκρηκτικά

ex 29.13 τοξικά προϊόντα

ex 29.14 τοξικά προϊόντα

ex 29.15 τοξικά προϊόντα

ex 29.21 τοξικά προϊόντα

ex 29.22 τοξικά προϊόντα

ex 29.23 τοξικά προϊόντα

ex 29.26 εκρηκτικά

ex 29.27 τοξικά προϊόντα

ex 29.29 εκρηκτικά

Κεφάλαιο 30: Φαρμακευτικά προϊόντα

Κεφάλαιο 31: Λιπάσματα

Κεφάλαιο 32: Δεψικά ή βαφικά εκχυλίσματα· τανίνες και τα παράγωγά τους· χρωστικά και άλλες χρωστικές ύλες, χρώματα επίχρισης και βερνίκια, μαστίχες (στόκοι), μελάνια

Κεφάλαιο 33: Αιθέρια έλαια και ρητινοειδή· προϊόντα αρωματοποιίας ή καλλωπισμού παρασκευασμένα και καλλυντικά παρασκευάσματα

Κεφάλαιο 34: Σαπούνια, οργανικές ουσίες επιφανειακής δράσης, παρασκευάσματα για πλύσιμο (αλισίβες), παρασκευάσματα λιπαντικά, κεριά τεχνητά, κεριά παρασκευασμένα, προϊόντα συντήρησης, κεριά και παρόμοια είδη, πάστες για προπλάσματα, «κεριά για την οδοντοτεχνική»

Κεφάλαιο 35: Λευκωματώδεις ύλες· κόλλες· ένζυμα

Κεφάλαιο 37: Φωτογραφικά και κινηματογραφικά προϊόντα

Κεφάλαιο 38: Διάφορα προϊόντα των χημικών βιομηχανιών

εκτός από:

ex 38.19 τοξικά προϊόντα

Κεφάλαιο 39: Τεχνητές ρητίνες και πλαστικές ύλες, εστέρες και αιθέρες της κυτταρίνης και τεχνουργήματα από αυτές τις ύλες.

εκτός από:

ex 39.03 εκρηκτικά

Κεφάλαιο 40: Καουτσούκ φυσικό ή συνθετικό, τεχνητό καουτσούκ και τεχνουργήματα από καουτσούκ

εκτός από:

ex 40.11 επίσωτρα αλεξίσφαιρα

Κεφάλαιο 41: Δέρματα (άλλα από τα γουνοδέρματα)

Κεφάλαιο 42: Τεχνουργήματα από δέρμα· είδη σελοποιίας και σαγματοποιίας· είδη ταξιδιού, σακίδια χεριού και παρόμοια· τεχνουργήματα από έντερα (άλλα από τις μεταξότριχες αλιείας)

Κεφάλαιο 43: Γουνοδέρματα και γουναρικά· τεχνουργήματα από γουνοδέρματα και γουναρικά·

Κεφάλαιο 44: Ξύλο και τεχνουργήματα από ξύλο· ξυλάνθρακας

Κεφάλαιο 45: Φελλός και τεχνουργήματα από φελλό

Κεφάλαιο 46: Μεταποιημένα είδη από άχυρο, σπάρτο και άλλες πλεκτικές ύλες· είδη καλαθοποιίας και ψάθινα

Κεφάλαιο 47: Ύλες που χρησιμοποιούνται στην κατασκευή του χαρτιού

Κεφάλαιο 48: Χαρτί και χαρτόνια· τεχνουργήματα από κυτταρίνη, χαρτί ή χαρτόνι

Κεφάλαιο 49: Προϊόντα των εκδοτικών οίκων, του Τύπου ή άλλων βιομηχανιών που ασχολούνται με τις γραφικές τέχνες· κείμενα χειρόγραφα ή δακτυλογραφημένα και σχέδια

Κεφάλαιο 65: Καλύμματα κεφαλής και μέρη αυτών

Κεφάλαιο 66: Ομπρέλες για τη βροχή και τον ήλιο, ράβδοι (μπαστούνια), μαστίγια κάθε είδους και τα μέρη τους

Κεφάλαιο 67: Φτερά και πούπουλα κατεργασμένα και είδη από φτερά ή από πούπουλα· τεχνητά άνθη· τεχνουργήματα από τρίχες κεφαλής ανθρώπου

Κεφάλαιο 68: Τεχνουργήματα από πέτρες, γύψο, τσιμέντο, αμίαντο, μαρμαρυγία ή ανάλογες ύλες

Κεφάλαιο 69: Προϊόντα κεραμευτικής

Κεφάλαιο 70: Γυαλί και τεχνουργήματα από γυαλί

Κεφάλαιο 71: Μαργαριτάρια φυσικά ή από καλλιέργεια, πολύτιμοι και ημιπολύτιμοι λίθοι, πολύτιμα μέταλλα, μέταλλα επιστρωμένα με πολύτιμα μέταλλα και τεχνουργήματα από τις ύλες αυτές· απομιμήσεις κοσμημάτων.

Κεφάλαιο 73: Χυτοσίδηρος, σίδηρος και χάλυβας και τεχνουργήματα από χυτοσίδηρο, σίδηρο και χάλυβα

Κεφάλαιο 74: Χαλκός και τεχνουργήματα από χαλκό

Κεφάλαιο 75: Νικέλιο και τεχνουργήματα από νικέλιο

Κεφάλαιο 76: Αργίλιο και τεχνουργήματα από αργίλιο

Κεφάλαιο 77: Μαγνήσιο και βηρύλλιο και τεχνουργήματα από μαγνήσιο και βηρύλλιο

Κεφάλαιο 78: Μόλυβδος και τεχνουργήματα από μόλυβδο

Κεφάλαιο 79: Ψευδάργυρος και τεχνουργήματα από ψευδάργυρο

Κεφάλαιο 80: Κασσίτερος και τεχνουργήματα από κασσίτερο

Κεφάλαιο 81: Άλλα κοινά μέταλλα που χρησιμοποιούνται στη μεταλλουργία και τεχνουργήματα από τα μέταλλα αυτά

Κεφάλαιο 82: Εργαλεία και συλλογές εργαλείων, είδη μαχαιροποιίας, κουτάλια και πιρούνια, από κοινά μέταλλα· μέρη αυτών

εκτός από:

ex 82.05 εργαλεία

ex 82.07 εργαλεία, μέρη αυτών

Κεφάλαιο 83: Διάφορα τεχνουργήματα από κοινά μέταλλα

Κεφάλαιο 84: Λέβητες, μηχανές, συσκευές και μηχανικές επινοήσεις· μέρη αυτών

εκτός από:

ex 84.06 κινητήρες

ex 84.08 άλλοι κινητήρες

ex 84.45 μηχανές

ex 84.53 αυτόματες μηχανές επεξεργασίας δεδομένων

ex 84.55 μέρη μηχανών της κλάσης 84.53

ex 84.59 πυρηνικοί αντιδραστήρες

Κεφάλαιο 85: Μηχανές, συσκευές και υλικά ηλεκτρικά· μέρη αυτών

εκτός από:

ex 85.13 εξοπλισμό τηλεπικοινωνιών

ex 85.15 συσκευές εκπομπής

Κεφάλαιο 86: Οχήματα και υλικό για σιδηροδρομικές ή παρόμοιες γραμμές και τα μέρη τους.

εκτός από:

ex 86.02 ηλεκτράμαξες σιδηροδρόμων τεθωρακισμένες

ex 86.03 λοιπές σιδηροδρομικές άμαξες τεθωρακισμένες

ex 86.05 τεθωρακισμένα βαγόνια

ex 86.06 βαγόνια συνεργεία επισκευής

ex 86.07 βαγόνια

Κεφάλαιο 87: Αυτοκίνητα οχήματα, εκτός του τροχαίου υλικού για σιδηροδρόμους και τραμ, τα μέρη και εξαρτήματά τους

εκτός από:

ex 87.01 ελκυστήρες

ex 87.02 στρατιωτικά οχήματα

ex 87.03 αυτοκίνητα-συνεργεία επισκευής οχημάτων

ex 87.08 άρματα μάχης και αυτοκίνητα τεθωρακισμένα

ex 87.09 μoτοσικλέτες

ex 87.14 ρυμουλκούμενα

Κεφάλαιο 89: Πλοία, λέμβοι και πλωτές κατασκευές

εκτός από:

ex 89.01A πολεμικά πλοία

Κεφάλαιο 90: Όργανα και συσκευές οπτικής, φωτογραφίας ή κινηματογραφίας, μέτρησης, ελέγχου ή ακριβείας. Όργανα και συσκευές ιατροχειρουργικής· μέρη και εξαρτήματα αυτών των οργάνων και συσκευών

εκτός από:

ex 90.05 διόπτρες

ex 90.13 διάφορα όργανα, λέιζερ (laser)

ex 90.14 τηλέμετρα

ex 90.28 ηλεκτρικά ή ηλεκτρονικά όργανα μέτρησης

ex 90.11 μικροσκόπια

ex 90.17 ιατρικά όργανα

ex 90.18 συσκευές μηχανοθεραπείας

ex 90.19 ορθοπεδικές συσκευές

ex 90.20 συσκευές ακτινών X

Κεφάλαιο 91: Κατασκευή ρολογιών

Κεφάλαιο 92: Μουσικά όργανα· συσκευές εγγραφής ή αναπαραγωγής ήχου· συσκευές εγγραφής ή αναπαραγωγής των εικόνων και του ήχου για την τηλεόραση· μέρη και εξαρτήματα των συσκευών αυτών

Κεφάλαιο 94: Έπιπλα και τα μέρη τους· έπιπλα ιατροχειρουργικά· είδη κλινοστρωμνής και παρόμοια

εκτός από:

ex 94.01A καθίσματα αεροσκαφών

Κεφάλαιο 95: Είδη και τεχνουργήματα από ύλες που μπορούν να λαξευτούν ή να χυτευτούν

Κεφάλαιο 96: Σκούπες και ψήκτρες, είδη για το πουδράρισμα (πομπόν) και κόσκινα

Κεφάλαιο 98: Τεχνουργήματα διάφορα

Προσάρτημα 4

ΑΝΑΘΕΤΟΝΤΕΣ ΦΟΡ ΕΙΣ ΣΤΟΥΣ ΤΟΜΕΙΣ ΤΗΣ ΜΕΤΑΦΟΡΑΣ Ή ΤΗΣ ΔΙΑΝΟΜΗΣ ΑΕΡΙΟΥ Ή ΘΕΡΜΟΤΗΤΑΣ

ΙΣΛΑΝΔΙΑ

Orkuveita Reykjavíkur (Ενέργεια Ρέυκγιαβικ), νόμος αριθ. 139/2001.

Hitaveita Suðurnesja (Εταιρεία Θέρμανσης του Suðurnes), νόμος αριθ. 10/2001.

Άλλοι φορείς που παράγουν, μεταφέρουν ή διανέμουν ηλεκτρισμό δυνάμει του νόμου περί ενέργειας (Orkulög) αριθ. 58/1967.

ΛΙΧΤΕΝΣΤΑΪΝ

Liechtensteinische Gasversorgung.

ΝΟΡΒΗΓΙΑ

Φορείς που μεταφέρουν ή διανέμουν θερμότητα δυνάμει του νόμου Lov om produksjon, omforming, overføring, omsetning og fordeling av energi m.m της 29.06.1990 αριθ. 50 (LOV 1990-06-29 50) (Energiloven - νόμος περί ενέργειας) ή του νόμου Lov om felles regler for det indre marked for naturgass (LOV 2002-06-28 61).

Προσάρτημα 5

ΑΝΑΘΕΤΟΝΤΕΣ ΦΟΡΕΙΣ ΣΤΟΥΣ ΤΟΜΕΙ Σ ΤΗΣ ΠΑΡΑΓΩΓΗΣ, ΤΗΣ ΜΕΤΑΦΟΡΑΣ Ή ΤΗΣ ΔΙΑΝΟΜΗΣ ΗΛΕΚΤΡΙΣΜΟΥ

ΙΣΛΑΝΔΙΑ

Landsvirkjun (Εθνική Εταιρεία Ηλεκτρισμού), νόμος αριθ. 42/1983.

Landsnet (Εθνικό Δίκτυο Ηλεκτροδότησης), νόμος αριθ. 75/2004.

Rafmagnsveitur ríkisins (Κεντρικός Κρατικός Σταθμός Ηλεκτροπαραγωγής), νόμος αριθ. 58/1967.

Orkuveita Reykjavíkur (Ενέργεια Ρέυκγιαβικ), νόμος αριθ. 139/2001.

Hitaveita Suðurnesja (Εταιρεία Θέρμανσης του Suðurnes), νόμος αριθ. 10/2001.

Orkubú Vestfjarða (Εταιρεία Ηλεκτροδότησης του Vestfjοrð), νόμος αριθ. 40/2001.

Άλλοι φορείς που παράγουν, μεταφέρουν ή διανέμουν ηλεκτρισμό δυνάμει του νόμου περί ενέργειας (Orkulög) αριθ. 58/1967.

ΛΙΧΤΕΝΣΤΑΪΝ

Liechtensteinische Kraftwerke.

ΝΟΡΒΗΓΙΑ

Φορείς που μεταφέρουν ή διανέμουν θερμότητα δυνάμει του νόμου Lov om erverv av vannfall, bergverk og annen fast eiendom m.v., kap. I, jf. kap.V (LOV 1917-12-14 16, kap. I) ή του νόμου Vassdragsreguleringsloven (LOV 1917-12-14 17), του νόμου περί ενέργειας (LOV 1990-06-29 50) ή του νόμου Lov om vassdrag og grunnvann (LOV-2000-11-24 82).

Προσάρτημα 6

ΑΝΑΘΕΤΟΝΤΕΣ ΦΟΡΕΙΣ ΣΤΟΥΣ ΤΟΜΕΙ Σ ΤΗΣ ΠΑΡΑΓΩΓΗΣ, ΤΗΣ ΜΕΤΑΦΟΡΑΣ Ή ΤΗΣ ΠΑΡΟΧΗΣ ΠΟΣΙΜΟΥ ΥΔΑΤΟΣ

ΙΣΛΑΝΔΙΑ

Φορείς παραγωγής ή παροχής ύδατος δυνάμει του νόμου αριθ. 32/2004, um vatnsveitur sveitarfélaga.

ΛΙΧΤΕΝΣΤΑΪΝ

Gruppenwasserversorgung Liechtensteiner Oberland.

Wasserversorgung Liechtensteiner Unterland.

ΝΟΡΒΗΓΙΑ

Φορείς παραγωγής ή παροχής ύδατος σύμφωνα με τον κανονισμό Forskrift om Drikkevann og vannforsyning (FOR 2001-12-04 Nr 1372).

Προσάρτημα 7

ΑΝΑΘΕΤΟΝΤΕΣ ΦΟΡΕΙΣ ΣΤΟΝ ΤΟΜΕΑ ΤΩΝ ΣΙΔΗΡΟΔΡΟΜΙΚΩΝ ΥΠΗΡΕΣΙΩΝ

ΙΣΛΑΝΔΙΑ

–

ΛΙΧΤΕΝΣΤΑΪΝ

–

ΝΟΡΒΗΓΙΑ

Φορείς που δραστηριοποιούνται δυνάμει του νόμου Lov om anlegg og drift av jernbane, herunder sporvei, tunnelbane og forstadsbane m.m (LOV 1993-06-11 100) (Jernbaneloven - νόμος περί σιδηροδρόμων).

Προσάρτημα 8

ΑΝΑΘΕΤΟΝΤΕΣ ΦΟΡΕΙΣ ΣΤΟΝ ΤΟΜΕΑ ΤΩΝ ΑΣΤΙΚΩΝ ΣΥΓΚΟΙΝΩΝΙΩ Ν ΜΕ ΣΙΔΗΡΟΔΡΟΜΟ, ΤΡΑΜ, ΤΡΟΛΕΪ Ή ΛΕΩΦΟΡΕΙΟ

ΙΣΛΑΝΔΙΑ

Strætó bs. (Δημοτική υπηρεσία μεταφορών με λεωφορείο Ρέυκγιαβικ)

Άλλες υπηρεσίες μεταφορών με λεωφορείο που παρέχονται από τους δήμους.

Φορείς που δραστηριοποιούνται δυνάμει του νόμου αριθ. 73/2001, um fólksflutninga, vöruflutninga og efnisflutninga á landi.

ΛΙΧΤΕΝΣΤΑΪΝ

Liechtenstein Bus Anstalt (Η υπηρεσία μεταφορών με λεωφορείο του Λιχτενστάιν).

ΝΟΡΒΗΓΙΑ

Φορείς που δραστηριοποιούνται δυνάμει του νόμου Lov om anlegg og drift av jernbane, herunder sporvei, tunnelbane og forstadsbane m.m (LOV 1993-06-11 100) (Jernbaneloven - νόμος περί σιδηροδρόμων).

Προσάρτημα 9

ΑΝΑΘΕΤΟΝΤΕΣ ΦΟΡΕΙΣ ΣΤΟΝ ΤΟΜΕΑ ΤΩΝ ΤΑΧΥΔΡΟΜΙΚΩΝ ΥΠΗΡΕΣΙΩΝ

ΙΣΛΑΝΔΙΑ

Φορείς που δραστηριοποιούνται δυνάμει του νόμου αριθ. 19/2002, um póstþjónustu.

ΛΙΧΤΕΝΣΤΑΪΝ

Liechtensteinische Post AG.

ΝΟΡΒΗΓΙΑ

Φορείς που δραστηριοποιούνται δυνάμει του νόμου Lov om formidling av landsdekkende postsendinger (LOV 1996-11-29 73).

Προσάρτημα 10

ΑΝΑΘΕΤΟΝΤΕΣ ΦΟΡΕΙΣ ΣΤΟΥΣ ΤΟΜΕΙΣ ΤΗΣ ΑΝΑΖΗΤΗΣΗΣ ΚΑΙ ΑΝΤΛΗΣΗΣ ΠΕΤΡΕΛΑΙΟΥ ΚΑΙ ΑΕΡΙΟΥ

ΙΣΛΑΝΔΙΑ

-

ΛΙΧΤΕΝΣΤΑΪΝ

-

ΝΟΡΒΗΓΙΑ

Αναθέτοντες φορείς που υπάγονται στον νόμο Lov om petroleumsvirksomhet (LOV 1996-11-29 72) (νόμος περί πετρελαίου) και στους κανονισμούς εφαρμογής του νόμου περί πετρελαίου ή στον νόμο Lov om undersøkelse etter og utvinning av petroleum i grunnen under norsk landområde (LOV 1973-05-04 21).

Προσάρτημα 11

ΑΝΑΘΕΤΟΝΤΕΣ ΦΟΡΕΙΣ ΣΤΟΥΣ ΤΟΜΕΙΣ ΤΗΣ Α ΝΑΖΗΤΗΣΗΣ ΚΑΙ ΕΞΟΡΥΞΗΣ ΑΝΘΡΑΚΑ Ή ΑΛΛΩΝ ΣΤΕΡΕΩΝ ΚΑΥΣΙΜΩΝ

ΙΣΛΑΝΔΙΑ

–

ΛΙΧΤΕΝΣΤΑΪΝ

–

ΝΟΡΒΗΓΙΑ

–

Προσάρτημα 12

ΑΝΑΘΕΤΟΝΤΕΣ ΦΟΡΕΙΣ ΣΤ ΟΝ ΤΟΜΕΑ ΤΩΝ ΘΑΛΑΣΣΙΩΝ ΛΙΜΕΝΩΝ Ή ΛΙΜΕΝΩΝ ΕΣΩΤΕΡΙΚΗΣ ΝΑΥΣΙΠΛΟΪΑΣ Ή ΑΛΛΩΝ ΤΕΡΜΑΤΙΚΩΝ ΣΤΑΘΜΩΝ ΜΕΤΑΦΟΡΙΚΩΝ ΜΕΣΩΝ

ΙΣΛΑΝΔΙΑ

Siglingastofnun Íslands (Ναυτικές αρχές της Ισλανδίας).

Άλλοι φορείς που δραστηριοποιούνται δυνάμει του νόμου περί λιμένων (Hafnalög nr. 23/1994).

ΛΙΧΤΕΝΣΤΑΪΝ

–

ΝΟΡΒΗΓΙΑ

Φορείς που δραστηριοποιούνται δυνάμει του νόμου περί λιμένων (Havneloven, LOV 1984-06-08 51).

Προσάρτημα 13

ΑΝΑΘΕΤΟΝΤΕΣ ΦΟΡΕΙΣ ΣΤΟΝ ΤΟΜΕΑ ΤΩΝ ΕΓΚΑΤΑΣΤΑΣΕΩΝ ΑΕΡΟΛΙΜΕΝΩΝ

ΙΣΛΑΝΔΙΑ

Flugmálastjórn Íslands (Διεύθυνση πολιτικής αεροπορίας).

ΛΙΧΤΕΝΣΤΑΪΝ

–

ΝΟΡΒΗΓΙΑ

Οργανισμοί εγκαταστάσεων αερολιμένων δυνάμει του νόμου περί αεροπορικών μεταφορών (Luftfartsloven, LOV 1993-06-11 101).

Προσάρτημα 14

ΕΘΝΙΚΕΣ ΑΡΧΕΣ ΣΤΙΣ ΟΠΟΙΕΣ ΕΙΝΑΙ ΔΥΝΑΤΟΝ ΝΑ ΑΠΕΥΘΥΝΟΝΤΑΙ ΟΙ ΑΙΤΗΣΕΙΣ ΓΙΑ ΤΗΝ ΕΦΑΡΜΟΓΗ ΤΗΣ ΔΙΑΔΙΚΑΣΙΑΣ ΣΥΜΒΙΒΑΣΜΟΥ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 9 ΤΗΣ ΟΔΗΓΙΑΣ 92/13/EΟΚ ΤΟΥ ΣΥΜΒΟΥΛΙΟΥ

ΙΣΛΑΝΔΙΑ

Fjármálaráðuneytið (Υπουργείο Οικονομικών)

ΛΙΧΤΕΝΣΤΑΪΝ

Regierung des Fürstentums Liechtenstein (Κυβέρνηση του Πριγκιπάτου του Λιχτενστάιν).

ΝΟΡΒΗΓΙΑ

Fornyings- og administrasjonsdepartementet (Υπουργείο δημόσιας διοίκησης και μεταρρυθμίσεων).

[1] ΕΕ L ...

[2] ΕΕ L 134 της, 30.4.2004, σ. 1.

[3] ΕΕ L 134 της 30.4.2004, σ. 114.

[4] ΕΕ L 326 της 29.10.2004, σ. 17.

[5] ΕΕ L 7 της 11.1.2005, σ. 7.

[6] ΕΕ L 257 της, 1.10.2005, σ. 1.

[7] ΕΕ L 257 της 1.10.2005, σ. 127.

[8] ΕΕ L 199 της 9.8.1993, σ. 84.

[9] ΕΕ L 199 της 9.8.1993, σ. 1.

[10] ΕΕ L 199 της 9.8.1993, σ. 54.

* [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]